Dobelē Ieinteresētajiem piegādātājiem

20.11.2015.

Papildus informācija Nr.1

Atbildes uz Ieinteresēto piegādātāju jautājumiem par iepirkuma procedūras – atklāta konkursa nolikumu “Jaunas asenizācijas mašīnas iegāde” ID Nr. DŪ 2015/08

Iepirkuma komisija sniedz atbildi uz saņemtajiem Ieinteresētā piegādātāja jautājumiem:

1. Jautājums:

Nolikuma tehniskās specifikācijas punkts 3.2. Kanalizācijas ūdeņu indikātors aizmugurējā tvertnes vākā, dažādos līmeņos, jābūt garenām vizuālās indikācijas lūkām ar caurspīdīga materiāla stiklu. Vai varētu piedāvāt standarta apaļās tipa kanalizācijas ūdens indikācijas lūkas?

Atbilde:

Pasūtītājs Nolikuma Tehniskajā specifikācijā 3.2. punktā ir norādījis, ka iepirkuma priekšmetam asenizācijas mašīnai kanalizācijas ūdeņu indikātors aizmugurējā tvertnes vākā, dažādos līmeņos, jābūt vairākām garenām vizuālās indikācijas lūkām ar caurspīdīga materiāla stiklu. Pasūtītājs uzskata, ka šāda veida lūkas nodrošina labāku redzamību un ar mazāku aizsērējuma pakāpi, un tās nav aizstājamas ar standarta apaļās tipa kanalizācijas ūdens indikācijas lūkām.

1. Jautājums:

Nolikuma tehniskās specifikācijas punkts 3.5.Vakuumiekārta aprīkota ar diviem mehāniskiem pludiņvārstiem. Viens uztādīts tvertnē un viens atsevišķā pārplūdes nodalījumā. Vakuuma atbrīvošanas ventilis 0,9 bar. Spiediena drošības ventilis 0,7 bar. Saskaņā ar 2000.gada 18. jūlijā Ministru kabineta noteikumiem Nr. 242 "Noteikumi par vienkāršām spiedtvertnēm", visas tvertnes, kuras pakļautas darba spiedienam, kas ir lielāks par 0,5 bariem tiek atzītas par spiedtvertnēm un tām nepieciešama speciāla pārbaude un specifikācija. Vai ir pieļaujams iestatīt ventili pret pārspiedienu nevis uz 0.7 bariem, bet uz 0.5 bariem?

**Atbilde:**

Pasūtītājs Nolikuma Tehniskajā specifikācijā 3.5. punktā ir norādījis, ka iepirkuma priekšmetam asenizācijas mašīnas vakuumiekārtai jābūt aprīkotai ar diviem mehāniskiem pludiņvārstiem. Viens uzstādīts tvertnē un viens atsevišķā pārplūdes nodalījumā. Vakuuma atbrīvošanas ventilis 0,9 bar. Spiediena drošības ventilis 0,7 bar.”Pasūtītājs uzskata, ka, lai iepirkuma priekšmets - asenizācijas mašīna spētu kvalitatīvi tai paredzētās funkcijas, tad tai ir jāatbilst 3.5. punktā minētajām prasībām un nav pieļaujams iestatīt ventili pret pārspiedienu uz 0.5 bar.

1. **Jautājums:**

Nolikuma tehniskās specifikācijas punkts 3.7. Sūknim jābūt uzstādītam iekārtas priekšpusē izolētā nodalījumā, un aprīkotam ar efektīvu dzesēšanas sistēmu un skaņas slāpētāju. Kādēļ jāuzstāda vakuumsūknis izolētā nodalījumā? Tas pasliktinās sūkņa dzesēšanas procesu. Vai ir pieļaujams uzstādīt vakuumsūkni vaļējā veidā, bez izolētas kastes?

**Atbilde:**

Pasūtītājs Nolikuma Tehniskajā specifikācijā 3.7. punktā ir norādījis, ka iepirkuma priekšmetam - asenizācijas mašīnai jābūt aprīkotam ar sūkni, kurš uzstādītam iekārtas priekšpusē izolētā nodalījumā un aprīkots ar efektīvu dzesēšanas sistēmu un skaņas slāpētāju. Hidrauliskais pievads. Gaisa injekcijas dzesēšana bez ūdens un siltummaiņas elementiem. Pneimatiska vakuuma pārslēgšana „iesūkšana/ spiediens”. Jānodrošina automātiska apgriezienu samazināšana, lai pasargātu vakuuma sūkni palaišanas laikā. Pirms vakuuma sūkņa jābūt maināmam filtram. Jābūt aizsardzības sistēmai pret nogulšņu un dūņu iesūkšanu vakuuma sūknī un tvertnes pārplūšanu. Sūknim paredzēt kondensāta atdalītāju.

Pasūtītājs uzskata, ka izolēts nodalījums nepasliktina kvalitatīva sūkņa dzesēšanas procesu, turklāt tam jābūt aprīkotam ar efektīvu dzesēšanas sistēmu un skaņas slāpētāju, tādēļ nav pieļaujama uzstādīt vakumsūkni vaļējā veidā.

Pasūtītājs vēlas informēt, ka iesniedzot piedāvājumu Pretendents apliecina, ka piedāvājums atbilst Nolikumā minētajām prasībām, un Tehniskais piedāvājums ir sagatavots saskaņā ar Tehniskajā specifikācijas nosacījumiem. Pretendents, iesniedzot Tehnisko piedāvājumu, sniedz apliecinājumu par iepirkuma dokumentos noteikto prasību izpildi.

Ar cieņu

SIA “DOBELES ŪDENS”

Iepirkuma komisijas vadītāja *paraksts* Sanita Bēma